               COMISIA EUROPEANĂ
            Bruxelles, 14.7.2015
            COM(2015) 342 final
            Propunere de
            DECIZIE A PARLAMENTULUI EUROPEAN ŞI A CONSILIULUI
            privind mobilizarea Fondului european de ajustare la globalizare (solicitare din partea Germaniei — EGF/2015/002 DE/Adam Opel)

               EXPUNERE DE MOTIVE

               CONTEXTUL PROPUNERII

               1.Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014 -2020) și de abrogare a Regulamentului (CE) nr. 1927/2006
                  1
                („Regulamentul privind FEG”).

               2.La 26 februarie 2015, Germania a depus cererea EGF/2015/002 DE/Adam Opel pentru o contribuție financiară din partea FEG, în urma unor concedieri
                  2
                la societatea Adam Opel AG și la un furnizor din Germania.

               3.După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului privind FEG, că sunt îndeplinite condițiile pentru acordarea unei contribuții financiare din FEG.

               REZUMATUL CERERII

                        Cererea FEG

                        EGF/2015/002 DE/Adam Opel

                        Statul membru

                        Germania

                        Regiunea (regiunile) în cauză (nivel NUTS 2)

                        Arnsberg (DE A5)

                        Data depunerii cererii

                        26 februarie 2015

                        Data confirmării primirii cererii

                        12 martie 2015

                        Data cererii de informații suplimentare

                        12 martie 2015

                        Termenul pentru furnizarea informațiilor suplimentare

                        23 aprilie 2015

                        Termenul pentru finalizarea evaluării

                        16 iulie 2015

                        Criteriul de intervenție

                        Articolul 4 alineatul (1) litera (a) din Regulamentul privind FEG

                        Întreprinderea principală

                        Adam Opel AG

                        Număr de întreprinderi vizate

                        2

                        Sectorul (sectoarele) de activitate economică

                        (Diviziunea din NACE Rev. 2)
                           3

                        Diviziunea 29 („Fabricarea autovehiculelor, remorcilor și semiremorcilor”)

                        Numărul de filiale, furnizori și producători din aval

                        1

                        Perioada de referință (patru luni):

                        15 august 2014 – 15 decembrie 2014

                        Numărul de disponibilizări în perioada de referință (a)

                        2 881

                        Numărul de concedieri înainte sau după perioada de referință (b)

                        0

                        Numărul total de concedieri (a + b)

                        2 881

                        Numărul total de beneficiari eligibili:

                        2 881

                        Numărul total de beneficiari vizați

                        2 692

                        Numărul de tineri vizați care nu sunt încadrați profesional și nu urmează niciun program educațional sau de formare (NEET)

                        0

                        Buget pentru servicii personalizate (EUR)

                        11 151 640

                        Buget pentru punerea în aplicare a FEG
                           4
                         (EUR)

                        446 066

                        Buget total (EUR)

                        11 597 706

                        Contribuția din partea FEG (60 %) (EUR)

                        6 958 623

               EVALUAREA CERERII

               Procedură

               4.La 26 februarie 2015, Germania a depus cererea EGF/2015/002 DE/Adam Opel, în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul privind FEG. Comisia a confirmat primirea cererii în termen de două săptămâni de la data depunerii cererii, și anume la 12 martie 2015, și a solicitat Germaniei, la aceeași dată, să transmită informații suplimentare. Aceste informații suplimentare au fost furnizate în termen de șase săptămâni de la data solicitării. Termenul de 12 săptămâni de la data primirii cererii complete, în cursul căruia Comisia ar trebui să finalizeze evaluarea conformității cererii cu condițiile de acordare a unei contribuții financiare, expiră la 16 iulie 2015.

               Eligibilitatea cererii

               Întreprinderile și beneficiarii în cauză

               5.Cererea se referă la un număr de 2 881 lucrători concediați de Adam Opel AG și de un furnizor. Întreprinderea principală își desfășura activitatea în sectorul economic clasificat în cadrul diviziunii 29 „Fabricarea autovehiculelor, remorcilor și semiremorcilor” a NACE a doua revizuire. Concedierile efectuate de întreprinderea primară în cauză au loc în principal în regiunea de nivel NUTS
                  5
                2 Arnsberg (DE A5).

                        Întreprinderile și numărul de concedieri din perioada de referință

                        Adam Opel AG

                        2 826

                        Johnson Controls

                        55

                        Număr total de întreprinderi: 2

                        Număr total de concedieri:

                        2 881

                        Numărul total de persoane care au fost nevoite să-și înceteze activitatea independentă:

                        0

                        Total (lucrători și persoane cu activitate independentă):

                        2 881

               Criterii de intervenție

               6.Germania a depus cererea în temeiul criteriilor de intervenție de la articolul 4 alineatul (1) litera (a) din Regulamentul privind FEG, conform cărora se prevede concedierea a cel puțin 500 de lucrători într-o perioadă de referință de patru luni dintr-o întreprindere dintr-un stat membru, inclusiv lucrători concediați de furnizori și producători din aval și/sau persoane care desfășoară o activitate independentă și care și-au încetat activitatea.

               7.Perioada de referință de patru luni pentru cerere este cuprinsă între 15 august 2014 și 15 decembrie 2014.

               8.Concedierile din perioada de referință sunt următoarele:

               –2 826 de lucrători concediați de la Adam Opel AG,

               –55 de lucrători concediați în cadrul Johnson Controls Objekt Bochum GmbH & Co. KG, un furnizor al Adam Opel AG.

               Calcularea concedierilor și a cazurilor de încetare a activității

               9.Concedierile din perioada de referință au fost calculate după cum urmează:

               –2 881 de la data notificării individuale de către angajator privind disponibilizarea sau încetarea contractului de muncă al lucrătorului.

               Beneficiari eligibili

               10.Numărul total de beneficiari eligibili este de 2 881.

               Legătura dintre concedieri și criza financiară și economică mondială abordată în Regulamentul (CE) nr. 546/2009

               11.Pentru a stabili legătura dintre disponibilizări și criza financiară și economică mondială abordată în Regulamentul (CE) nr. 546/2009, Germania susține că, din cauza crizei economice, numărul de automobile vândute în Europa este cel mai scăzut din 2007. În Europa de Vest, vânzările au scăzut dramatic până la un nivel record pentru ultimii 20 ani
                  6
               . Ca o consecință a crizei economice și financiare mondiale, numărul de autoturisme noi înmatriculate în statele membre ale UE și ale AELS au înregistrat o scădere de 25 % între 2007 și 2013 (de la peste 16 milioane de autoturisme noi înmatriculate la 12 milioane, conform Asociației Constructorilor Europeni de Automobile). Constructorii de vehicule mici și medii, din segmentul cu prețuri medii au fost afectați deosebit de puternic, în timp ce vânzările de automobile economice, precum și cele de vehicule de vârf de gamă sau de lux nu au fost la fel de mult afectate de criză. Asociația germană a producătorilor de automobile (Verband der Automobilindustrie) raportează, începând din 2007, o scădere semnificativă a cotei de piață a tuturor producătorilor de automobile mici și mijlocii de pe piața europeană din segmentul cu prețuri medii, cum ar fi Fiat, Opel, PSA, Renault (fără Dacia), Ford și Toyota. Pe lângă scăderea globală a vânzărilor de automobile, s-a putut observa o trecere de la vehicule cu preț mediu la cele economice. Scăderea masivă a vânzărilor de automobile în general poate fi atribuită crizei economice și financiare actuale. Între 2007 și 2013, Eurostat raportează o creștere semnificativă a șomajului în UE (de la 7,2 % în 2007 la 10,8 % în 2013), care este posibil să fi avut un impact asupra cheltuielilor de consum.

               12.Adam Opel AG, un constructor german de automobile achiziționat de către General Motors în 1931, își vinde automobilele de marcă Opel și Vauxhall în principal pe piața europeană și este unul dintre actorii principali în segmentul de vehicule mici și medii cu prețuri medii. Adam Opel AG a fost deosebit de greu lovită de criză. Ca o consecință a evoluțiilor descrise mai sus, vânzările de automobile Opel/Vauxhall din Europa au scăzut dramatic. Între 2007 și 2013, vânzările au scăzut cu 39 %.

               13.Ca o consecință a scăderii bruște a vânzărilor de automobile, Adam Opel AG s-a confruntat cu probleme de supracapacitate. În timp ce costurile fixe de exploatare a unei instalații de producție au rămas aceleași, o reducere a numărului de vehicule produse a însemnat creșterea costurilor de producție per vehicul și, prin urmare, o marjă redusă. Adam Opel AG operează în prezent cinci instalații pentru producția de automobile Opel și Vauxhall în Europa: două în Germania (cea de a treia, Bochum, a fost oprită începând cu 31 decembrie 2014 și face obiectul prezentei propuneri) și câte una în Polonia, Regatul Unit și Spania.

               14.Până în prezent, sectorul NACE Rev. 2 diviziunea 29 („Fabricarea autovehiculelor, remorcilor și semiremorcilor”) a făcut obiectul a 21 de cereri FEG, 11 dintre acestea bazându-se pe aspecte comerciale legate de globalizare și 10 pe criza economică și financiară mondială. În multe dintre aceste cazuri, ambele criterii (globalizare și criză) au influențat, în grade diferite, decizia de concediere a unor lucrători. Ulterior, este de competența statului membru să determine care a fost principala cauză într-un caz specific și să furnizeze o analiză motivată a legăturii dintre concedieri și acest criteriu special, arătând în mod clar o legătură de cauzalitate.

               Evenimentele care au condus la concedieri și la încetarea activității

               15.Evenimentul care a condus la concedierile respective este închiderea completă a uzinei de producție de la Bochum a societății Adam Opel AG. Între 2007 și 2013, Opel a redus volumul producției la uzina din Bochum cu 55 %. Supraproducția cauzată de o scădere bruscă a vânzărilor de automobile, ca urmare a crizei financiare și economice, a obligat Adam Opel AG să își reajusteze capacitățile de producție din Europa, în vederea alinierii acestora la cerere. Procesul de restructurare care a urmat a dus la închiderea uzinei de producție Opel din Anvers, Belgia. Închiderea uzinei din Anvers a făcut obiectul cererii EGF/2010/031 BE/General Motors Belgium din Belgia, care se bazează pe criteriul crizei. Continuarea crizei financiare și economice mondiale a exercitat presiuni asupra Adam Opel AG în direcția reducerii capacităților sale de producție și a obligat societatea să închidă una dintre fabricile rămase deschise. Deoarece seriile de autovehiculele produse în uzina din Bochum erau pe punctul de a ajunge la finalul ciclurilor de producție, Adam Opel AG a hotărât să închidă această fabrică.

               16.În februarie 2013, societatea Adam Opel AG a încercat să obțină o convenție colectivă cu forța de muncă germană, oferind continuarea activității tuturor uzinelor de producție germane și garantarea locurilor de muncă pentru toți lucrătorii din Germania până la sfârșitul lunii decembrie 2016. Uzina de producție din Bochum va fi desființată până la sfârșitul acestei perioade. Partenerii sociali din toate unitățile de producție în cauză, cu excepția celei de la Bochum, au aprobat planul. În ceea ce privește uzina de producție de la Bochum, în care continuă să lucreze un efectiv de 3 280 angajați în 2013, Adam Opel AG a continuat negocierile cu lucrătorii din industria metalurgică - Gewerkschaft IG Metall. O reducere suplimentară a vânzărilor de automobile a obligat societatea Adam Opel AG să închidă instalația de producție de la Bochum mai devreme decât fusese planificat inițial. În iunie 2014, partenerii sociali au convenit la închiderea fabricii de la sfârșitul lunii decembrie 2014 și crearea unei societăți de transfer. În august 2014, toți lucrătorii au putut beneficia de acorduri pentru a beneficia de serviciile societăților de transfer. 2 637 dintre aceștia au semnat un acord tripartit pentru a fi angajați de o societate de transfer la sfârșitul perioadei de angajare la Adam Opel AG.

               17.Crearea unei societăți de transfer nu este obligatorie în temeiul legislației germane. Nu există nicio obligație din partea societății care a efectuat concedierile să contribuie la crearea unei societăți de transfer. Fără participarea societății care a efectuat concedierile, nicio societate de transfer nu ar fi creată, iar personalul disponibilizat ar fi fără loc de muncă. În cazul în care societatea care a efectuat concedierile se oferă să participe și dacă partenerii sociali convin cu privire la crearea unei societăți de transfer, legislația socială germană stabilește cadrul juridic (§ 110 și 111, SGB III).

               18.Din cauza închiderii fabricii de Adam Opel AG, furnizorul său Johnson Controls Objekt Bochum GmbH&Co. KG a trebuit să își ajusteze capacitățile de producție și, de asemenea, a decis să închidă instalațiile de producție pentru componentele Opel. La 23 septembrie 2014, partenerii sociali au convenit asupra unui plan social. În consecință, 55 de lucrători au fost concediați. Planul social nu conține crearea unei societăți de transfer, iar personalul concediat este fără loc de muncă.

               Impactul preconizat al concedierilor asupra economiei și ocupării forței de muncă la nivel local, regional sau național

               19.Concedierile au un impact negativ semnificativ asupra economiei locale din Bochum. Bochum este un oraș din regiunea Ruhr, o zonă industrială puternic urbanizată în statul federal german Renania de Nord-Westfalia. Regiunea Ruhr, prin tradiție, o regiune producătoare de oțel și de exploatare a cărbunelui, s-a confruntat cu provocări structurale majore încă din anii '1960. În timp ce, în anii '1980, sectorul minelor de cărbune continua să aibă mai mult de 100 000 de lucrători, acest număr a scăzut cu aproximativ 90 %. Extracția cărbunelui în zona Ruhr este preconizată să își înceteze operațiunile până în 2018, când vor înceta subvențiile guvernamentale. Rata șomajului în regiunea Ruhr deja ajunge la niveluri cu mult peste media la nivel național. Rata șomajului în orașul Bochum este în prezent de 11 % (la serviciul public pentru ocuparea forței de muncă sunt înregistrați 28 809 cetățeni șomeri). Absența unei societăți de transfer în cazul Opel ar fi generat o creștere a numărului șomerilor cu peste 5 %. Peste 25 % din personalul concediat este în vârstă de peste 55 de ani și, prin urmare, ar avea un impact chiar mai semnificativ privind numărul de șomeri din această categorie de vârstă (în Bochum există în prezent 4 940 de șomeri înregistrați cu vârste de peste 55 de ani).

               Beneficiari vizați și acțiuni propuse

               Beneficiari vizați

               20.Se estimează că numărul lucrătorilor concediați care vor beneficia de măsuri se ridică la 2 692. Defalcarea acestor lucrători în funcție de sex, cetățenie și grupă de vârstă este următoarea:

                        Categorie

                        Numărul de
                           beneficiari vizați

                        Sexul:

                        Bărbați:

                        2 583

                        (95,95 %)

                        Femei:

                        109

                        (4,05 %)

                        Cetățenie:

                        Cetățeni ai UE:

                        2 552

                        (94,80 %)

                        Cetățeni din afara UE:

                        140

                        (5,20 %)

                        Grupa de vârstă:

                        15-24 de ani:

                        60

                        (2,23 %)

                        25-29 de ani:

                        48

                        (1,78 %)

                        30-54 de ani:

                        1 878

                        (69,76 %)

                        55-64 de ani:

                        706

                        (26,23 %)

                        peste 64 de ani:

                        0

                        (0 %)

               Eligibilitatea acțiunilor propuse

               21.După cum s-a precizat mai sus, partenerii sociali au convenit cu privire la crearea unei societăți de transfer și au însărcinat societatea TÜV Nord Transfer GmbH cu crearea a trei societăți de transfer, concepute pentru trei loturi diferite de lucrători concediați din cadrul Adam Opel AG Bochum. Este necesar ca un număr total de 188 lucrători să facă parte dintr-o echipă al cărui rol este de închiderea etapizată a instalațiilor. Întrucât cea mai mare parte a lucrătorilor concediați au intrat în prima societate de transfer la 1 ianuarie 2015, membrii echipelor de închidere intră în cea de a doua și în cea de-a treia societate la 1 aprilie și, respectiv, la 1 iulie 2015. În conformitate cu planul social, Adam Opel AG a convenit să acorde măsuri suplimentare pentru foștii săi angajați și aceste oferte și măsuri suplimentare sunt furnizate de societatea de transfer, dar nu sunt incluse în cererea FEG. De îndată ce autoritățile germane au suficientă încredere că fondurile FEG pot fi avute în vedere, celor 55 de foști lucrători ai societății Objekt Bochum Johnson Controls GmbH Co. KG & li se va oferi să participe la acțiunile desfășurate de societățile de transfer. Ei nu vor semna un contract de muncă încheiat cu societatea de transfer, dar vor fi autorizați să participe la măsurile finanțate prin FEG efectuate de către societatea de transfer. Toate măsurile prezentate în continuare se combină pentru a forma un pachet de servicii personalizate coordonat de societățile de transfer, care vizează reinserția profesională a lucrătorilor disponibilizați:

               –Măsuri de formare profesională (Qualifizierungen): Acestea sunt oferite lucrătorilor eligibili în urma unor interviuri de stabilire a profilului și de orientare profesională, pentru a-i ajuta să beneficieze de oportunitățile pe piața forței de muncă. Cursurile de formare profesională oferite se vor concentra asupra sectoarelor cu perspective de viitor, cum ar fi tehnologia informației, transport, logistică sau electronică. Cursurile pot fi furnizate individual sau în grup, pornind de la competențele de bază și până la cursuri de perfecționare și cursuri de pregătire a participanților la schimbările de carieră și lucrul în alte sectoare sau pentru începerea propriei afaceri.

               –Orientare profesională (Berufsorientierung): Acest pachet va include diverse instrumente, cum ar fi analizarea pieței forței de muncă, căutarea unui loc de muncă, diseminarea cunoștințelor despre strategiile proprii de marketing, cereri de angajare, precum și pregătire în vederea interviului de angajare.

               –Ateliere/grupuri colegiale: Este vorba despre întâlniri de grup asistate de un facilitator, care vor permite participanților să facă schimb de idei și de reflecții. Grupurile colegiale pot să se concentreze asupra unei serii de subiecte, cum ar fi gestionarea timpului, autogestionarea, dreptul muncii, promovarea măsurilor privind sănătatea sau tehnicile de învățare.

               –Servicii de consiliere pentru înființarea de noi întreprinderi (Existenzgründerberatung): Aceasta va cuprinde un pachet de servicii de consiliere pentru cei interesați să își înceapă propriile afaceri. Aceste servicii vor include măsuri de consiliere profesională personalizate.

               –Căutarea unui loc de muncă (Stellenakquise) / târguri de locuri de muncă (Jobmessen): Cercetașii pe piața locurilor de muncă îi vor ajuta să identifice eventualele locuri de muncă vacante care nu au fost încă publicate, care ar putea corespunde lucrătorilor eligibili. Vor fi organizate evenimente cum ar fi târgurile de locuri de muncă, pentru a facilita contactele între potențialii angajatori și candidați.

               –Servicii de consultanță și consiliere post angajare (Nachbetreuung und -beratung): Lucrătorii pot beneficia de servicii de orientare suplimentară după angajare, astfel încât să li se faciliteze tranziția către noul loc de muncă, precum și pentru a reduce la minimum riscul unei pierderi a locurilor de muncă.

               –Alocații de formare (Transferkurzarbeitergeld): Această alocație este echivalentă cu 60 % din venitul net câștigat în trecut de lucrător sau cu 67 % în cazul în care în îngrijirea beneficiarului se află unul sau mai mulți copii. Alocația se plătește timp de până la 12 luni de la data la care lucrătorul începe să beneficieze de serviciile societății de transfer.

               22.Serviciile propuse, descrise aici, constituie măsuri active pe piața forței de muncă în cadrul acțiunilor eligibile definite la articolul 7 din Regulamentul privind FEG. Aceste acțiuni nu țin locul măsurilor pasive de protecție socială.

               23.Germania a furnizat informațiile necesare privind acțiunile care sunt obligatorii pentru întreprinderea vizată în temeiul legislației naționale sau în temeiul contractelor colective de muncă. Această țară a confirmat că o contribuție financiară din partea FEG nu va înlocui astfel de acțiuni.

               Bugetul estimat

               24.Costurile totale estimate sunt de 11 597 706 EUR, incluzând cheltuieli pentru servicii personalizate de 11 151 640 EUR și cheltuieli pentru activitățile de pregătire, gestionare, informare și publicitate, control și raportare de 446 066 EUR.

               25.Contribuția financiară totală solicitată din FEG este de 6 958 623 EUR (60 % din totalul costurilor).

                        Acțiuni

                        Numărul estimat al participanților

                        Costul estimat per participant (cifre rotunjite)
                        (EUR)

                        Costuri totale estimate

                        (EUR)

                        Servicii personalizate [Acțiuni în temeiul articolului 7 alineatul (1) literele (a) și (c) din Regulamentul privind FEG]

                        Măsuri de formare profesională (Qualifizierungsmaßnahmen)

                        1 559

                        3 445

                        5 370 244

                        Orientare profesională (Berufsorientierung):

                        750

                        931

                        697 917

                        Ateliere/grupuri colegiale

                        600

                        388

                        232 939

                        Servicii de consiliere pentru înființarea de noi întreprinderi (Existenzgründerberatung):

                        25

                        3 138

                        78 456

                        Căutarea unui loc de muncă (Stellenakquise)

                        500

                        657

                        328 299

                        Servicii de consultanță și consiliere post angajare (Nachbetreuung/Beratung)

                        1 050

                        515

                        540 711

                        Subtotal (a):

                        Procent din pachetul de servicii personalizate

                        –

                        7 248 566

                        (65,00 %)

                        Alocații și stimulente [Acțiuni în temeiul articolului 7 alineatul (1) litera (b) din Regulamentul privind FEG]

                        Alocații de formare (Transferkurzarbeitergeld):

                        2 637

                        1 480

                        3 903 074

                        Subtotal (b):

                        Procent din pachetul de servicii personalizate:

                        –

                        3 903 074

                        (35,00 %)

                         Acțiuni în temeiul articolului 7 alineatul (4) din Regulamentul privind FEG

                        1. Activități de pregătire

                        –

                        66 910

                        2. Gestionare

                        –

                        245 336

                        3. Informare și publicitate

                        –

                        22 303

                        4. Control și raportare

                        –

                        111 517

                        Subtotal (c):

                        Procent din costurile totale:

                        –

                        446 066

                        (3,85 %)

                        Costuri totale (a + b + c):

                        –

                        11 597 706

                        Contribuție din FEG (60 % din costurile totale)

                        –

                        6 958 623

               26.Costurile acțiunilor identificate în tabelul de mai sus ca acțiuni în temeiul articolului 7 alineatul (1) litera (b) din Regulamentul privind FEG nu depășesc 35 % din costurile totale ale pachetului coordonat de servicii personalizate. Germania a confirmat că aceste acțiuni sunt condiționate de participarea activă a beneficiarilor vizați la activități de căutare a unui loc de muncă sau de formare. Numai activitățile documentate pot fi luate în considerare, iar Germania va avea grijă să furnizeze o pistă de audit.

               Perioada de eligibilitate a cheltuielilor

               27.Germania a început furnizarea serviciilor personalizate către beneficiarii vizați la 1 ianuarie 2015. Prin urmare, cheltuielile privind acțiunile menționate mai sus sunt eligibile pentru o contribuție financiară din FEG de la 1 ianuarie 2015 până la 26 februarie 2017.

               28.Germania a început să suporte cheltuielile administrative pentru punerea în aplicare a FEG de la 1 ianuarie 2015. Prin urmare, cheltuielile privind acțiunile de pregătire, gestionare, informare și publicitate, control și raportare sunt eligibile pentru o contribuție financiară din FEG de la 1 ianuarie 2015 până la 26 august 2017.

               Complementaritatea cu acțiuni finanțate din fonduri naționale sau ale Uniunii

               29.Sursele de prefinanțare sau de cofinanțare națională sunt bugetul federal și Bundesagentur für Arbeit (Serviciul public pentru ocuparea forței de muncă). Acestea finanțează contribuția națională de 40 % din costurile totale ale măsurilor finanțate prin FEG oferite de societatea de transfer. Serviciile personalizate încep cu intrarea lucrătorilor în societatea de transfer, care este finanțată inițial de guvernul german și de societatea care a efectuat concedierile. Lucrătorii beneficiază de alocații de formare („Transferkurzarbeitergeld”), care sunt eligibile pentru asistență din partea FEG, în timp ce lucrătorii concediați beneficiază de măsuri de politică activă pe piața muncii (care nu trebuie să fie cofinanțate de FEG, și care, în timpul perioadei inițiale sunt finanțate prin mecanismele societății de transfer prevăzute mai sus). Măsurile suplimentare de politică activă pe piața muncii debutează la o dată ulterioară, de îndată ce autoritățile germane FEG sesizează un anumit grad de certitudine că cererea FEG va avea câștig de cauză.

               30.Germania a confirmat că măsurile descrise mai sus care primesc o contribuție financiară din FEG nu vor beneficia și de contribuții financiare din partea altor instrumente financiare ale Uniunii.

               Proceduri de consultare a beneficiarilor vizați sau a reprezentanților acestora ori a partenerilor sociali, precum și a autorităților locale și regionale

               31.Germania a indicat faptul că pachetul coordonat de servicii personalizate a fost elaborat în consultare cu partenerii sociali și regionali, astfel cum se menționează mai sus.

               Sisteme de gestionare și control

               32.Cererea conține o descriere a sistemului de gestionare și control, care precizează responsabilitățile organismelor implicate. Germania a informat Comisia că contribuția financiară va fi gestionată de aceleași organisme din cadrul Ministerului Federal al Muncii și Afacerilor Sociale (Bundesministerium für Arbeit und Soziales) care administrează FSE. Cu toate acestea, în cadrul „Gruppe Europäische Fonds für Beschäftigung”, „Referat EF 4” este autoritatea de management pentru FEG, în timp ce autoritatea de management pentru FSE este „Referat EF 1”. „Organisationseinheit Prüfbehörde” este autoritatea de control pentru FEG și FSE. Aceste organisme au administrat, de asemenea, contribuțiile din FEG acordate Germaniei în trecut.

               Angajamentele furnizate de statul membru în cauză

               33.Germania a oferit toate garanțiile necesare cu privire la următoarele:

               –principiile egalității de tratament și nediscriminării vor fi respectate în ceea ce privește accesul la acțiunile propuse și punerea lor în aplicare;

               –cerințele stipulate în legislația națională și în cea a UE privind disponibilizările colective au fost respectate;

               –întreprinderile care au efectuat concedieri, care și-au continuat activitatea după respectivele concedieri, și-au respectat obligațiile legale care reglementează disponibilizările și au luat măsuri corespunzătoare pentru salariații lor;

               –acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare;

               –măsurile propuse vor fi complementare cu măsurile finanțate din fondurile structurale;

               –contribuția financiară din FEG va respecta normele procedurale și materiale ale Uniunii privind ajutoarele de stat.

               IMPLICAȚIILE BUGETARE

               Propunere bugetară

               34.FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020
                  7
               .

               35.După examinarea cererii în conformitate cu condițiile stabilite la articolul 13 alineatul (1) din Regulamentul privind FEG și luând în considerare numărul de beneficiari vizați, acțiunile propuse și costurile estimate, Comisia propune mobilizarea FEG pentru suma de 6 958 623 EUR, reprezentând 60 % din costurile totale ale acțiunilor propuse, în scopul de a furniza o contribuție financiară pentru cerere.

               36.Decizia propusă de mobilizare a FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  8
               .

               Acte conexe

               37.În același timp cu prezentarea acestei propuneri de decizie pentru mobilizarea FEG, Comisia va prezenta Parlamentului European și Consiliului o propunere de transfer către linia bugetară relevantă a sumei de 6 958 623 EUR.

               38.În același timp cu adoptarea prezentei propuneri de decizie de mobilizare a FEG, Comisia va adopta și o decizie privind o contribuție financiară, prin intermediul unui act de punere în aplicare care va intra în vigoare la data la care Parlamentul European și Consiliul adoptă decizia propusă de mobilizare a FEG.

               Propunere de

               DECIZIE A PARLAMENTULUI EUROPEAN ŞI A CONSILIULUI

               privind mobilizarea Fondului european de ajustare la globalizare
                  (solicitare din partea Germaniei — EGF/2015/002 DE/Adam Opel)

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  9
               , în special articolul 15 alineatul (4),

               având în vedere Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  10
               , în special punctul 13,

               având în vedere propunerea Comisiei Europene,

               întrucât:

               (1)Fondul european de ajustare la globalizare (FEG) urmărește să ofere sprijin lucrătorilor concediați și persoanelor care desfășoară o activitate independentă a căror activitate a încetat ca urmare a modificărilor structurale majore intervenite în practicile comerciale mondiale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le ofere asistență în vederea reintegrării pe piața muncii.

               (2)FEG nu trebuie să depășească o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului
                  11
               .

               (3)La 26 februarie 2015, Germania a depus cererea EGF/2015/002 DE/Adam Opel pentru o contribuție financiară din partea FEG, în urma unor concedieri la societatea Adam Opel AG și la un furnizor din Germania. Cererea a fost completată cu informații suplimentare, în conformitate cu articolul 8 alineatul (3) din Regulamentul (UE) nr. 1309/2013. Cererea respectivă îndeplinește cerințele pentru stabilirea unei contribuții financiare din partea FEG, în conformitate cu articolul 13 din respectivul regulament.

               (4)Prin urmare, ar trebui mobilizat FEG pentru a se furniza o contribuție financiară în valoare de 6 958 623 EUR ca răspuns la cererea depusă de Germania.

               (5)În scopul de a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării sale,

               ADOPTĂ PREZENTA DECIZIE:

               Articolul 1

               În cadrul bugetului general al Uniunii Europene pentru exercițiul financiar 2015, se mobilizează din Fondul european de ajustare la globalizare suma de 6 958 623 EUR în credite de angajament și credite de plată.

               Articolul 2

               Prezenta decizie intră în vigoare la data publicării în Jurnalul Oficial al Uniunii Europene. Se aplică de la [the date of its adoption]
                  12*.

               Adoptată la Bruxelles,

                  Pentru Parlamentul European
                        Pentru Consiliu

                  Președintele
                        Președintele

                     (1)
                  JO L 347, 20.12.2013, p. 855.

                     (2)
                  În sensul articolului 3 din Regulamentul privind FEG.

                     (3)
                  JO L 393, 30.12.2006, p. 1.

                     (4)
                  În conformitate cu articolul 7 al patrulea paragraf din Regulamentul (UE) nr. 1309/2013.

                     (5)
                  Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).

                     (6)
                  Asociația Constructorilor Europeni de Automobile (ACEA), ghid de buzunar al industriei autovehiculelor 2014-2015, p. 57f.

                     (7)
                  JO L 347, 20.12.2013, p. 884.

                     (8)
                  JO C 373, 20.12.2013, p. 1.

                     (9)
                  JO L 347, 20.12.2013, p. 855.

                     (10)
                  JO C 373, 20.12.2013, p. 1.

                     (11)
                  Regulamentul (UE, Euratom) nr. 1311/2013 al Consiliului de stabilire a cadrului financiar multianual pentru perioada 2014-2020 (JO L 347, 20.12.2013, p. 884).

                     (12)
                   Date to be inserted by the Parliament before the publication in OJ.


               COMISIA EUROPEANĂ
            Bruxelles, 29.7.2016
            COM(2016) 490 final
            Propunere de
            DECIZIE A PARLAMENTULUI EUROPEAN ŞI A CONSILIULUI
            privind mobilizarea Fondului european de ajustare la globalizare (cerere din partea Finlandei – EGF/2016/001 FI/Microsoft)

               EXPUNERE DE MOTIVE

               CONTEXTUL PROPUNERII

               1.Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  1
                (denumit în continuare „Regulamentul privind FEG”).

               2.La 11 martie 2016, Finlanda a depus cererea EGF/2016/001 FI/Microsoft în vederea obținerii unei contribuții financiare din FEG, ca urmare a concedierilor
                  2
                efectuate de Microsoft (Microsoft Mobile Oy) și de opt furnizori și producători din aval din Finlanda.

               3.După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului privind FEG, că sunt îndeplinite condițiile pentru acordarea unei contribuții financiare din FEG.

               REZUMATUL CERERII

                        Cererea FEG

                        EGF/2016/001 FI/Microsoft

                        Statul membru

                        Finlanda

                        Regiunea (regiunile) în cauză (nivel NUTS
                           3
                         2)

                        Helsinki-Uusimaa FI1B1

                        Etelä-Suomi FI1C

                        Länsi-Suomi FI197

                        Data depunerii cererii

                        11 martie 2016

                        Data confirmării primirii cererii

                        11 martie 2016

                        Termenul pentru solicitarea de informații suplimentare

                        25 martie 2016

                        Termenul pentru furnizarea informațiilor suplimentare

                        6 mai 2016

                        Termenul pentru finalizarea evaluării

                        29 iulie 2016

                        Criteriul de intervenție

                        Articolul 4 alineatul (1) litera (a) din Regulamentul privind FEG

                        Întreprinderea principală

                        Microsoft Mobile Oy

                        Număr de întreprinderi vizate

                        9

                        Sectorul (sectoarele) de activitate economică

                        (Diviziunea din NACE Rev. 2)
                           4

                        Diviziunea 62 din NACE Rev. 2 (Programare computerizată, consultanță și activități asociate)

                        Numărul de filiale, furnizori și producători din aval

                        8

                        Perioada de referință (patru luni):

                        11 septembrie 2015 – 11 ianuarie 2016

                        Numărul de concedieri în perioada de referință (a)

                        2 035

                        Numărul de concedieri înainte sau după perioada de referință (b)

                        126

                        Numărul total de concedieri (a + b)

                        2 161

                        Numărul total de beneficiari eligibili

                        2 161

                        Numărul total de beneficiari vizați

                        1 441

                        Numărul de tineri vizați care nu sunt încadrați profesional și nu urmează niciun program educațional sau de formare (tineri NEET)

                        0

                        Buget pentru servicii personalizate (EUR)

                        8 480 000

                        Buget pentru punerea în aplicare a FEG
                           5
                         (EUR)

                            460 000

                        Buget total (EUR)

                        8 940 000

                        Contribuția din partea FEG (60 %) (EUR)

                        5 364 000

               EVALUAREA CERERII

               Procedura

               4.Finlanda a depus cererea EGF/2016/001 FI/Microsoft la 11 martie 2016, în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul privind FEG. Comisia a confirmat primirea cererii la 11 martie 2016, în termen de două săptămâni de la data depunerii acesteia, și a solicitat Finlandei informații suplimentare până la 25 martie 2016. Informațiile suplimentare au fost furnizate în termen de șase săptămâni de la această dată. Termenul de 12 săptămâni de la data primirii cererii complete, în cursul căruia Comisia ar trebui să finalizeze evaluarea conformității cererii cu condițiile de acordare a unei contribuții financiare, expiră la 29 iulie 2016.

               Eligibilitatea cererii

               Întreprinderile și beneficiarii în cauză

               5.Cererea se referă la un număr de 2 035 de lucrători concediați de Microsoft (Microsoft Mobile Oy) și de opt furnizori și producători din aval. Întreprinderea principală își desfășoară activitatea în sectorul economic clasificat în diviziunea 62 (Programare computerizată, consultanță și activități asociate) din NACE Rev. 2. Concedierile efectuate de Microsoft au avut loc în principal în regiunile de nivel NUTS 2 Helsinki-Uusimaa, Etelä-Suomi și Länsi-Suomi.

                        Întreprinderile și numărul de concedieri din perioada de referință

                        Microsoft

                        1 889

                        ISS Palvelut

                        36

                        Accenture

                        27

                        ManpowerGroup

                        15

                        EKS Group

                        4

                        Suomen Terveystalo

                        1

                        Eilakaisla

                        1

                        Symbio Finland

                        16

                        HCL Technologies Ltd

                        46

                        Numărul total de întreprinderi: 9

                        Numărul total de concedieri:

                        2 035

                        Numărul total de persoane a căror activitate independentă a încetat:

                        0

                        Numărul total de lucrători eligibili și de persoane care desfășoară activități independente:

                        2 035

               Criterii de intervenție

               6.Finlanda a depus cererea în temeiul criteriilor de intervenție stabilite la articolul 4 alineatul (1) litera (a) din Regulamentul privind FEG, conform cărora se prevede concedierea a cel puțin 500 de lucrători într-o perioadă de referință de patru luni dintr-o întreprindere dintr-un stat membru, inclusiv lucrători concediați de furnizori.

               7.Perioada de referință de patru luni pentru cerere este cuprinsă între 11 septembrie 2015 și 11 ianuarie 2016. În perioada de referință s-au efectuat 2 035 de concedieri.

               8.Concedierile din perioada de referință sunt următoarele:

               –1 889 de lucrători concediați de Microsoft,

               –146 de lucrători concediați de opt furnizori și producători din aval.

               Calcularea concedierilor și a cazurilor de încetare a activității

               9.Concedierile din perioada de referință au fost calculate după cum urmează:

               –62 de la data la care, în conformitate cu articolul 3 alineatul (1) din Directiva 98/59/CE a Consiliului
                  6
               , angajatorul a notificat în scris autorității publice competente concedierile colective preconizate. Înainte de finalizarea evaluării de către Comisie, Finlanda a confirmat că aceste 62 de concedieri au fost într-adevăr efectuate,

               –1 931 de la data notificării individuale de concediere din partea angajatorului sau de încetare a contractului de muncă al lucrătorului,

               –42 de la data încetării de facto a contractului de muncă sau a expirării acestuia.

               Beneficiari eligibili

               10.Pe lângă cei 2 035 de lucrători deja menționați, printre beneficiarii eligibili se numără 126 de lucrători concediați înainte de perioada de referință de patru luni sau după aceasta. Acești lucrători au fost concediați după anunțul general din 8 iulie 2015 cu privire la concedierile preconizate. Se poate stabili o legătură clară de cauzalitate cu evenimentul care a declanșat concedierile din perioada de referință.

               11.Numărul total de beneficiari eligibili este, așadar, 2 161.

               Legătura dintre concedieri și schimbările structurale majore intervenite în practicile comerciale internaționale ca urmare a globalizării

               12.Pentru a stabili legătura dintre concedieri și schimbările structurale majore intervenite în practicile comerciale internaționale ca urmare a globalizării, Finlanda susține că, în ultimii ani, distribuția ocupării forței de muncă din sectorul TIC între UE și alte economii a evoluat în detrimentul UE. Aceste efecte au fost resimțite în mod special în Finlanda, unde sectorul TIC joacă un rol esențial în economie. Industria producătoare de software este puternic reprezentată la nivel internațional, iar competiția în cadrul sectorului este globală. Toți participanții de pe piață pot concura pentru aceiași clienți, iar localizarea și contextul cultural al personalului au o importanță limitată.

               13.În 2014, numărul persoanelor angajate de întreprinderile din domeniul tehnologiei în Finlanda a scăzut cu 2 %, respectiv cu peste 5 000 de angajați. În 2014, în acest sector, au fost angajate 285 000 de persoane în Finlanda, în timp ce, în 2008, totalul era încă de 326 000 de persoane
                  7
               . În aceeași perioadă, cota Chinei și a SUA în totalul personalului din sectorul TIC din țările dezvoltate a crescut, în timp ce cota Europei a scăzut
                  8
               .

               14.Piețele de telefonie mobilă s-au dezvoltat în condițiile unei concurențe constante între diferite sisteme de operare. În primul deceniu după anul 2000, Nokia domina piețele. De atunci, sistemul de operare Android a câștigat rapid o poziție puternică pe piață, în timp ce Microsoft nu a reușit să obțină o cotă de piață semnificativă, ceea ce a determinat creșterea importurilor în Uniune.

               15.Astfel, motivul principal al reducerii forței de muncă de la Microsoft este scăderea cotei de piață a telefoanelor sale (Lumia) echipate cu sistemul de operare Microsoft Windows. Android și iOS, cele două sisteme de operare proiectate în SUA și utilizate de mai muți producători din Asia, au ajuns să domine piața în ultimii ani. Cota de piață a telefoanelor cu sistem de operare Windows s-a situat sub 4 % în fiecare an, din 2012 până în 2015. Este important de remarcat faptul că Microsoft Windows, sistemul de operare al telefoanelor, avea încă o cotă de piață de peste 50 % în 2009
                  9
               .

               16.Cererea actuală reprezintă continuarea unei serii de cereri anterioare prezentate de Finlanda, toate având legătură cu declinul Nokia în țara sa de origine. Aceasta a început în 2007 cu cazul Perlos (EGF/2007/003 FI/Perlos) și include două cazuri Nokia Finlanda (EGF/2012/006 FI/Nokia Salo și EGF/2013/001 FI/Nokia), precum și cazul Broadcom (EGF/2015/001 FI/Broadcom) și programarea computerizată (EGF/2015/005 FI/Activități de realizare a soft-ului la comandă). Inițial, Nokia a mutat liniile de producție în Extremul Orient, apoi a închis zonele de producție mai specializată menținând departamentele de cercetare, de dezvoltare și de programare, a vândut partea de operare a telefoanelor mobile companiei Microsoft și, în prezent, chiar și aceasta din urmă se află în proces de închidere. Se prevede deja că Finlanda va mai depune, în viitorul apropiat, încă două cereri conexe ca urmare a concedierii altor lucrători din sectorul TIC.

               17.Până în prezent, sectorul economic clasificat în diviziunea 62 a NACE a făcut obiectul a două cereri FEG anterioare, ambele ca urmare a globalizării schimburilor comerciale (EGF/2013/001 FI/Nokia și EGF/2015/005 FI/Activități de realizare a soft-ului la comandă).

               Evenimentele care au condus la concedieri și la încetarea activității

               18.Evenimentele care au condus la aceste concedieri sunt următoarele: în septembrie 2013, Microsoft a achiziționat dispozitivele și serviciile Nokia. Ca urmare a acestei achiziții, în aprilie 2014, s-a înființat Microsoft Mobile. Aproximativ 25 000 de angajați ai Nokia s-au transferat la Microsoft, inclusiv 4 700 de persoane din Finlanda.

               În 2014, Microsoft și-a anunțat planurile de a reduce numărul total al angajaților săi cu până la 18 000 în următorul an. Din această cifră, 1 100 de posturi erau localizate în Finlanda. În același timp, Microsoft a decis să închidă unitatea din Oulu și să concentreze departamentele de cercetare și de dezvoltare de produse în Salo, Tampere și Espoo.

               În iulie 2015, Microsoft a anunțat planuri de restructurare a activității economice de telefonie a întreprinderii, în vederea unei mai bune concentrări și alinieri a resurselor. Se preconiza că, în Finlanda, urmau să se desființeze cel mult 2 300 de locuri de muncă. Operațiunile din Salo au fost închise, iar activitățile au fost mutate la centrele Microsoft din Tampere și Espoo.

               Majoritatea concedierilor din prezenta cerere vizează foști lucrători ai Nokia care s-au transferat la Microsoft în 2013. Angajații din sectorul de programare sunt principalii vizați de aceste concedieri.

               Impactul preconizat al concedierilor asupra economiei și a ocupării forței de muncă la nivel local, regional sau național

               19.Regiunile de nivel NUTS 2 afectate sunt Helsinki-Uusimaa (FI1B), Etelä-Suomi (FI1C) și Länsi-Suomi, (FI197). 88 % dintre lucrătorii concediați au vârste cuprinse între 30 și 54 de ani. Perspectivele de angajare pentru lucrătorii mai în vârstă ridică probleme în mod special.

               20.Lucrătorii concediați ar putea juca un rol important în revitalizarea acestui sector dacă ar primi un sprijin suficient pentru a-și continua educația și formarea, pentru a deveni antreprenori și pentru a avea perspective de angajare.

               Helsinki-Uusimaa

               21.Microsoft este a doua mare întreprindere din domeniul TIC din Espoo, care este al doilea oraș ca mărime din Finlanda. Prin urmare, acest sector este un angajator important în Espoo. În 2013, aproximativ 29 400 de lucrători (35 % din forța de muncă din sectorul privat) erau angajați în acest sector
                  10
               . În total, 219 companii din domeniul TIC au fost înființate în Espoo în 2014, iar 313 au fost închise în aceeași perioadă
                  11
               .

               Gruparea sectorului TIC în jurul Microsoft este concentrată în Espoo, ceea ce înseamnă că Espoo este grav afectat de concedieri: aproximativ 700 de lucrători ai Microsoft din Espoo vor fi concediați în această tranșă de concedieri.

               La sfârșitul lunii august 2015, numărul șomerilor pe termen lung era cu 42 % mai mare decât în anul anterior. În același timp, șomajul în rândul persoanelor cu studii superioare din Uusimaa se menține peste 15 %. La sfârșitul lunii august 2015, în Uusimaa, numărul șomerilor aflați în căutarea unui loc de muncă era de 95 967, cu 13,3 % mai mare decât în anul anterior. Rata șomajului era de 11,6 %.

               Etelä-Suomi

               22.Regiunea a pierdut în total 6 500 de locuri de muncă între 2007 și 2013, ceea ce reprezintă o reducere cu 25 %. Ca urmare a concedierilor de la Nokia, rata șomajului a crescut cu peste 100 % între 2008 și 2015, de la 7,0 % la 17,5 %. A crescut, de asemenea, proporția persoanelor cu studii superioare în rândul șomerilor.

               Anunțul Microsoft de a închide fabrica de la Salo înseamnă că aproximativ 1 000 de angajați ai acestei fabrici își vor pierde locul de muncă. În ceea ce privește activitățile economice care furnizează servicii unității, închiderea va determina aproximativ 150 de concedieri suplimentare. Prin urmare, în Salo se vor pierde în total aproximativ 1 150 de locuri de muncă. Aproximativ 200 de lucrători ai unității din Salo au primit o ofertă de a se transfera la Espoo și la alte unități ale Microsoft, astfel încât numărul total de concedieri din zona Salo va fi de aproximativ 950.

               Majoritatea persoanelor care își pierd locul de muncă au un nivel ridicat de calificare și de experiență în domeniul lor de activitate. Este posibil ca unii dintre aceștia să își poată găsi rapid un alt loc de muncă, deoarece au de oferit competențe relevante.

               Länsi-Suomi

               23.Aproximativ 1 000 de locuri de muncă din sectorul tehnologic au dispărut în total în Tampere în ultimele 12 luni. O rezervă substanțială de forță de muncă a fost creată prin faptul că activitățile Nokia de dezvoltare și de producere de software și de sisteme de rețea pentru telefoane mobile au fost relocalizate din subregiunea Tampere în alte zone.

               Cele mai recente reduceri ale forței de muncă de la Microsoft au afectat aproximativ 500 de persoane în zona Pirkanmaa. Actualizarea competențelor și concentrarea asupra unei expertize ample sunt importante pentru perspectivele de angajare ale persoanelor aflate în căutarea unui loc de muncă. Cei mai mulți dintre marii operatori din zona Tampere depindeau, în activitatea lor economică, de axa Nokia/Microsoft. Prin urmare, subcontractanții sunt afectați de aceste evenimente, care au determinat concedieri și la nivelul lor.

               Beneficiari vizați și acțiuni propuse

               Beneficiari vizați

               24.Numărul estimat al lucrătorilor concediați care vor beneficia de măsuri se ridică la 1 441. Defalcarea acestor lucrători în funcție de sex, cetățenie și grupă de vârstă este următoarea:

                        Categorie

                        Numărul de
                           beneficiari vizați

                        Sex:

                        Bărbați:

                        864

                        (60,0 %)

                        Femei:

                        577

                        (40,0 %)

                        Cetățenie:

                        Cetățeni ai UE:

                        1 297

                        (90,0 %)

                        Cetățeni din afara UE:

                        144

                        (10,0 %)

                        Grupa de vârstă:

                        15-24 de ani:

                        0

                        (0,0 %)

                        25-29 de ani:

                        17

                        (1 %)

                        30-54 de ani:

                        1 279

                        (89 %)

                        55-64 de ani:

                        144

                        (10,0 %)

                        peste 64 de ani:

                        1

                        (0,0 %)

               Eligibilitatea acțiunilor propuse

               25.Serviciile personalizate care vor fi puse la dispoziția lucrătorilor concediați constau în acțiunile descrise mai jos.

               –Măsuri de consiliere profesională și alte măsuri pregătitoare, care includ:

               Pregătirea în scopul căutării unui loc de muncă urmărește să le ofere participanților mai multe informații cu privire la piața forței de muncă, să îi ajute în definirea posibilităților pe care le au la dispoziție și să îi sprijine în îmbunătățirea și în actualizarea competențelor de căutare a unui loc de muncă.

               Consilierea profesională urmărește să sprijine și să orienteze un client privat în căutarea unui loc de muncă și în formarea la locul de muncă.

               Îndrumarea privind cariera profesională este achiziționată pentru persoane care și-au pierdut locul de muncă, în cazul în care, în conformitate cu evaluarea efectuată de Biroul de ocupare a forței de muncă și dezvoltare economică (biroul TE), acești lucrători au nevoie de un sprijin funcțional, susținut și pe termen lung în ceea ce privește planificarea carierei. În activitatea de consiliere, accentul principal se pune pe interacțiune și pe exerciții în grup.

               Lucrătorii de la Microsoft au competențe foarte variate. În vederea evaluării situației și a serviciilor necesare persoanei aflate în căutarea unui loc de muncă, biroul TE poate să organizeze diverse evaluări efectuate de experți.

               –Ocuparea forței de muncă și servicii pentru întreprinderi

               Persoanele care și-au pierdut locul de muncă vor primi informații, consiliere și servicii din partea experților în scopul planificării reangajării lor. În cazurile de mobilizare a FEG anterioare, serviciul oferit față în față s-a dovedit a fi foarte util.

               –Formare

               Formarea profesională pentru piața muncii va include formare în materie de dezvoltare a întreprinderilor și formare pentru susținerea spiritului antreprenorial. Obiectivul este dobândirea unei calificări profesionale sau perfecționarea competențelor existente. De asemenea, se vor oferi cursuri de formare care sprijină mobilitatea forței de muncă.

               –Subvenții salariale

               Se vor pune la dispoziție subvenții salariale pentru lucrătorii concediați, pentru a sprijini ocuparea forței de muncă în cadrul unui nou loc de muncă sau de ucenicie, prin reducerea costurilor salariale ale angajatorului pe o perioadă limitată. Subvențiile salariale reprezintă între 30 % și 50 % din costurile salariale ale lucrătorului și vor fi acordate pe o perioadă cuprinsă între 6 și 24 de luni.

               –Granturi pentru înființarea de noi întreprinderi

               Scopul granturilor pentru înființarea de noi întreprinderi este de a promova crearea de activități economice și de locuri de muncă pentru persoanele fizice. Prin aceste granturi se urmărește, de asemenea, asigurarea unui venit pentru o persoană care intenționează să devină antreprenor, pe perioada necesară preconizată pentru demararea și consolidarea unei afaceri care să corespundă unui loc de muncă cu normă întreagă.

               –Alocații pentru cheltuieli de deplasare, de cazare și de mutare

               O persoană aflată în căutarea unui loc de muncă poate beneficia de o alocație pentru cheltuielile de deplasare și de cazare suportate pe parcursul procesului de căutare a unui loc de muncă sau pentru cheltuielile de deplasare și de cazare ocazionate de participarea la măsuri de formare, precum și de rambursarea cheltuielilor de mutare în cazul în care aceasta acceptă un loc de muncă în afara zonei sale de navetă.

               26.Acțiunile propuse descrise în prezentul document constituie măsuri active de ocupare incluse printre acțiunile eligibile definite la articolul 7 din Regulamentul privind FEG. Aceste acțiuni nu înlocuiesc măsurile pasive de protecție socială.

               27.Finlanda a furnizat informațiile necesare privind acțiunile care sunt obligatorii pentru întreprinderea vizată în temeiul legislației naționale sau în temeiul contractelor colective de muncă. Acestea au confirmat că o contribuție financiară din partea FEG nu va înlocui astfel de acțiuni.

               Bugetul estimat

               28.Costurile totale estimate sunt de 8 940 000 EUR, incluzând cheltuieli pentru servicii personalizate în valoare de 8 480 000 EUR și cheltuieli pentru activități de pregătire, gestionare, informare și publicitate, control și raportare în valoare de 460 000 EUR.

               29.Contribuția financiară totală solicitată din FEG este de 5 364 000 EUR (60 % din totalul costurilor).

                        Acțiuni

                        Numărul estimat al participanților

                        Costul estimat per participant
                        (în EUR)

                        (*)

                        Costuri totale estimate

                        (în EUR)

                        Servicii personalizate [Acțiuni în temeiul articolului 7 alineatul (1) literele (a) și (c) din Regulamentul privind FEG]

                        Măsuri de consiliere profesională și alte măsuri pregătitoare (Valmennukset ja muut valmentavat toimenpiteet)

                        785

                        600,00

                        471 000

                        Ocuparea forței de muncă și servicii pentru întreprinderi (Työllisyys- ja yrityspalvelut)

                        1 287

                        543,90

                        700 000

                        Formare (Koulutus)

                        940

                        6 000,00

                        5 640 000

                        Granturi pentru înființare unor întreprinderi noi (Starttiraha)

                        43

                        6 000,00

                        258 000

                        Subtotal (a):

                        Procent din pachetul de servicii personalizate

                        –

                        7 069 000

                        (83,36 %)

                        Alocații și stimulente [Acțiuni în temeiul articolului 7 alineatul (1) litera (b) din Regulamentul privind FEG]

                        Subvenții salariale (Palkkatuki)

                        173

                        8 000,00

                        1 384 000

                        Alocații pentru cheltuieli de deplasare, de cazare și de mutare (Liikkuvuusavustus)

                        180

                        150,00

                        27 000

                        Subtotal (b):

                        Procent din pachetul de servicii personalizate:

                        –

                        1 411 000

                        (16,64 %)

                         Acțiuni în temeiul articolului 7 alineatul (4) din Regulamentul privind FEG

                        1. Activități de pregătire

                        –

                        4 000

                        2. Gestionare

                        –

                        364 000

                        3. Informare și publicitate

                        –

                        77 000

                        4. Control și raportare

                        –

                        15 000

                        Subtotal (c):

                        Procent din costurile totale:

                        –

                        460 000

                        (5,1 %)

                        Costuri totale (a + b + c):

                        –

                        8 940 000

                        Contribuție din FEG (60 % din costurile totale)

                        –

                        5 364 000

               (*) Pentru a se evita folosirea unui număr prea mare de zecimale, costurile estimate per lucrător au fost rotunjite. Cu toate acestea, rotunjirile nu au niciun impact asupra costului total al fiecărei măsuri.

               30.Costurile acțiunilor identificate în tabelul de mai sus ca acțiuni în temeiul articolului 7 alineatul (1) litera (b) din Regulamentul privind FEG nu depășesc 35 % din costurile totale ale pachetului coordonat de servicii personalizate. Finlanda a confirmat că aceste acțiuni sunt condiționate de participarea activă a beneficiarilor vizați la activități de căutare a unui loc de muncă sau de formare.

               31.Finlanda a confirmat că toate costurile investițiilor pentru activități independente, pentru înființarea unor întreprinderi noi și pentru preluarea întreprinderilor de către angajați nu vor depăși 15 000 EUR per beneficiar.

               Perioada de eligibilitate a cheltuielilor

               32.Finlanda a început furnizarea serviciilor personalizate către beneficiarii vizați la 11 septembrie 2015. Prin urmare, cheltuielile aferente acțiunilor vor fi eligibile pentru o contribuție financiară din FEG de la 11 septembrie 2015 până la 11 martie 2018.

               33.Finlanda a început plata cheltuielilor administrative pentru punerea în aplicare a FEG la 11 septembrie 2015. Prin urmare, cheltuielile privind activitățile de pregătire, gestionare, informare și publicitate, control și raportare sunt eligibile pentru o contribuție financiară din FEG de la 11 septembrie 2015 până la 11 septembrie 2018.

               Complementaritatea cu acțiunile finanțate prin fonduri naționale sau ale Uniunii

               34.Sursele de prefinanțare sau cofinanțare națională provin în principal de la postul aferent serviciilor publice de ocupare a forței de muncă din cadrul ramurii administrative a Ministerului Ocupării Forței de Muncă și Economiei. Anumite servicii vor fi finanțate și din cheltuielile operaționale ale centrelor de dezvoltare economică, transport și mediu (centrele ELY) și ale birourilor TE.

               35.Finlanda a confirmat că măsurile descrise mai sus care primesc o contribuție financiară din FEG nu vor beneficia de contribuții financiare din partea altor instrumente financiare ale Uniunii.

               36.Finlanda pune în aplicare contribuții din FEG și pentru lucrătorii concediați de la Broadcom și din sectorul de programare computerizată. Cazul Microsoft va coopera cu Labour Mobility in Europe 2014-2020 (Mobilitatea forței de muncă în Europa 2014-2020), un proiect EURES la nivel național de dezvoltare a serviciilor. O serie de evenimente în materie de recrutare de la nivel internațional vor fi organizate la nivel regional în cooperare cu serviciile FEG și EURES.

               37.În cadrul Fondului social european (FSE), a fost lansat un pachet național de măsuri intitulat „Modele între întreprinderea care recrutează și întreprinderea care își reduce personalul”. Acest pachet de măsuri va produce rezultate care pot fi utile pentru punerea în aplicare a proiectelor derulate în temeiul acestei cereri FEG.

               Proceduri de consultare a beneficiarilor vizați sau a reprezentanților acestora sau a partenerilor sociali, precum și a autorităților locale și regionale

               38.Finlanda a indicat faptul că pachetul coordonat de servicii personalizate a fost elaborat în urma unor consultări organizate după cum urmează: Ministerul Ocupării Forței de Muncă și Economiei a convocat un grup care este însărcinat cu chestiunea concedierilor efectuate de Microsoft și care participă la pregătirea cererii pentru contribuție financiară din partea FEG. Acest grup de lucru include reprezentanți ai centrelor de dezvoltare economică, transport și mediu și ai birourilor de ocupare a forței de muncă și de dezvoltare economică pentru Uusimaa, sud-vestul Finlandei și Pirkanmaa. La acest grup participă și reprezentanți ai Microsoft, ai Federației industriilor tehnologice finlandeze din Finlanda și ai Sindicatului inginerilor profesioniști din Finlanda, ai Federației inginerilor și a arhitecților din mediul universitar din Finlanda/Federației personalului și cadrelor de conducere YTN și ai Agenției pentru dezvoltare economică Tredea, din regiunea Tampere.

               Sisteme de gestionare și control

               39.Cererea conține o descriere a sistemului de gestionare și control, care precizează responsabilitățile organismelor implicate. Finlanda a notificat Comisiei faptul că această contribuție financiară va fi gestionată de Ministerului Ocupării Forței de Muncă și Economiei, care gestionează și finanțarea din FSE. Același minister îndeplinește și funcția de autoritate de certificare. Există o separare strictă a atribuțiilor și a relațiilor de raportare între departamentele responsabile de aceste două funcții. Funcțiile de gestionare legate de FEG au fost încredințate Departamentului pentru ocuparea forței de muncă și antreprenoriat, în timp ce funcțiile legate de FSE sunt asigurate de Departamentul regional. Funcțiile de certificare sunt asigurate, pentru ambele fonduri, de Unitatea de resurse umane și administrație. Ministerul a elaborat un manual care stabilește în detaliu procedurile care trebuie urmate.

               40.Autoritatea de audit va fi Unitatea independentă de audit intern, care funcționează sub coordonarea Secretarului permanent din cadrul aceluiași minister.

               Angajamentele asumate de statul membru în cauză

               41.Finlanda a oferit toate garanțiile necesare cu privire la următoarele:

               –principiile egalității de tratament și nediscriminării vor fi respectate în ceea ce privește accesul la acțiunile propuse și punerea lor în aplicare;

               –cerințele stipulate în legislația națională și în cea a UE privind concedierile colective au fost respectate;

               –Microsoft Mobile Oy, întreprinderea care a efectuat concedierile și care și-a continuat activitățile după concedieri, și-a respectat obligațiile legale aplicabile în cazul concedierilor și a luat măsurile adecvate pentru lucrătorii săi;

               –acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare;

               –acțiunile propuse vor fi complementare cu acțiunile finanțate din fondurile structurale;

               –contribuția financiară din FEG va respecta normele procedurale și materiale ale Uniunii privind ajutoarele de stat.

               IMPLICAȚIILE BUGETARE

               Propunerea bugetară

               42.FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020
                  12
               .

               43.După examinarea cererii în ceea ce privește respectarea condițiilor prevăzute la articolul 13 alineatul (1) din Regulamentul privind FEG și luând în considerare numărul de beneficiari vizați, acțiunile propuse și costurile estimate, Comisia propune mobilizarea unei sume de 5 364 000 EUR din FEG, reprezentând 60 % din costurile totale ale acțiunilor propuse, în scopul de a furniza o contribuție financiară pentru cerere.

               44.Decizia propusă de mobilizare a FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  13
               .

               Acte conexe

               45.În același timp cu prezentarea acestei propuneri de decizie de mobilizare a FEG, Comisia va prezenta Parlamentului European și Consiliului o propunere de transfer către linia bugetară relevantă a sumei de 5 364 000 EUR.

               46.În același timp cu adoptarea prezentei propuneri de decizie de mobilizare a FEG, Comisia va adopta și o decizie privind o contribuție financiară, prin intermediul unui act de punere în aplicare care va intra în vigoare la data la care Parlamentul European și Consiliul adoptă decizia propusă de mobilizare a FEG.

               Propunere de

               DECIZIE A PARLAMENTULUI EUROPEAN ŞI A CONSILIULUI

               privind mobilizarea Fondului european de ajustare la globalizare
                  (cerere din partea Finlandei – EGF/2016/001 FI/Microsoft)

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  14
               , în special articolul 15 alineatul (4),

               având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  15
               , în special punctul 13,

               având în vedere propunerea Comisiei Europene,

               întrucât:

               (1)Fondul european de ajustare la globalizare (FEG) urmărește să ofere sprijin lucrătorilor concediați și persoanelor care desfășoară activități independente a căror activitate a încetat ca urmare a schimbărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le acorde asistență în procesul de reintegrare pe piața muncii.

               (2)FEG nu trebuie să depășească o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului
                  16
               .

               (3)La 11 martie 2016, Finlanda a depus o cerere de mobilizare a FEG în privința concedierilor efectuate de Microsoft (Microsoft Mobile Oy) și de opt furnizori și producători din aval. Cererea a fost completată cu informații suplimentare care au fost transmise în conformitate cu articolul 8 alineatul (3) din Regulamentul (UE) nr. 1309/2013. Această cerere îndeplinește condițiile pentru stabilirea unei contribuții financiare din partea FEG, astfel cum sunt prevăzute la articolul 13 din Regulamentul (UE) nr. 1309/2013.

               (4)În conformitate cu articolul 4 alineatul (2) din Regulamentul (UE) nr. 1309/2013, cererea din partea Finlandei este considerată admisibilă, deoarece concedierile au un impact grav asupra ocupării forței de muncă și asupra economiei locale, regionale și naționale.

               (5)Prin urmare, ar trebui mobilizat FEG pentru a se furniza o contribuție financiară în valoare de 5 364 000,00 EUR ca răspuns la cererea depusă de Finlanda.

               (6)În scopul de a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării sale,

               ADOPTĂ PREZENTA DECIZIE:

               Articolul 1

               În cadrul bugetului general al Uniunii pentru exercițiul financiar 2016, se mobilizează din Fondul european de ajustare la globalizare suma de 5 364 000 EUR în credite de angajament și credite de plată.

               Articolul 2

               Prezenta decizie intră în vigoare la data publicării în Jurnalul Oficial al Uniunii Europene. Se aplică de la [data adoptării]
                  17*.

               Adoptată la Bruxelles,

                  Pentru Parlamentul European
                        Pentru Consiliu

                  Președintele
                        Președintele

                     (1)
                  JO L 347, 20.12.2013, p. 855.

                     (2)
                  În sensul articolului 3 din Regulamentul privind FEG.

                     (3)
                  Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).

                     (4)
                  JO L 393, 30.12.2006, p. 1.

                     (5)
                  În conformitate cu articolul 7 al patrulea paragraf din Regulamentul (UE) nr. 1309/2013.

                     (6)
                  Directiva 98/59/CE a Consiliului din 20 iulie 1998 privind apropierea legislațiilor statelor membre cu privire la concedierile colective (JO L 225, 12.8.1998, p. 16).

                     (7)
                  Statistics Finland, anchetă privind forța de muncă efectuată de Federația industriilor tehnologice finlandeze

                     (8)

                     https://ec.europa.eu/jrc/en/publication/eur-scientific-and-technical-research-reports/2015-predict-report-analysis-ict-rd-eu-and-beyond

                     (9)
                  http://www.statista.com/statistics/266136/global-market-share-held-by-smartphone-operating-systems/

                     (10)

                        www.teknologiateollisuus.fi/sites/default/files/file_attachments/personnel.pdf

                     (11)
                  www.teknologiateollisuus.fi/sites/default/files/file_attachments/personnel.pdf

                     (12)
                  JO L 347, 20.12.2013, p. 884.

                     (13)
                  JO C 373, 20.12.2013, p. 1.

                     (14)
                  JO L 347, 20.12.2013, p. 855.

                     (15)
                  JO C 373, 20.12.2013, p. 1.

                     (16)
                  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).

                     (17)
                   Data urmează să fie inserată de Parlament înainte de publicarea în JO.